Отмица/15
ПОЈАВА VII
(Истрчи Милоје, са ситом, које даје (баба Анђи ; Станојка са две флаше вина и два леба под пазухом. Два момка износе пред капију корито с водом и њим препрече улазак. (Иза бине уз музику хор сватова пева)

ХОР: Одби се, бисер грана, од јоргована
И лепа Миља од своје мајке.
Врати се, лепа Миљо, мајка те зове;
Мајка те зове, кошуљу даје!
И око и чело,
Све нам здраво, весело,
Весело! (Чауш ујујуче).
АНЂА: Пази, Станчице, да узме леб прво испод десног пазуха, па онда испод левога.
СТАНОЈКА: Казаћу јој! Гле, гле, како се смеје на мене.
ХОР (пева):
Жалосни свекре, шта си чинио, 
Те си толико новце трошио, 
Новце трошио, свате морио,
Свате морио, снају довео?
Чим у кућу дође
Жарач тражит пође.
Па окупи свекрвицу 
Око куће кукавицу

„Јеси л, море, уранила, 
Јеси л воде донијела? 
Ја сам нова млада 
Сад је моја влада!

Отмица